נס חיל האוויר המלכותי

**נס חיל האוויר המלכותי** הוא הדגל הרשמי של חיל האוויר המלכותי של הממלכה המאוחדת.

## המחלוקת סביב עיצוב הדגל והשימוש בו
מאז ייסוד חיל האוויר המלכותי בשנת 1918, מועצת האווירייה (The Air Council) רצתה בדגל שיונף בבסיסי חיל האוויר המלכותי, אך לאדמירליות (Admiralty) הייתה הסמכות להטיל וטו על כל דגל שיוצב בתחומי האימפריה הבריטית באופן רשמי או על גבי כלי שיט של הממלכה המאוחדת. לאחר לחץ רב שהופעל על ידי מועצת האווירייה הסכים משרד הימיה לדגל עבור חיל האוויר, ובלבד שמדובר יהיה בנס שבקנטון הדגל (הרביע העליון הקרוב לניצב הדגל) יהיה היוניון ג'ק. מועצת האווירייה רצתה להשתמש בנס לבן שעליו לא יופיע צלב ג'ורג' הקדוש, אולם משרד הימיה התנגד לעיצוב זה בטענה שהנס הלבן נועד לשימוש של הצי המלכותי בלבד.

מועצת האווירייה הציע דגל המבוסס על היוניון ג'ק שסביבו משטח לבן, אולם משרד הימיה דחה הצעה זו בטענה שדגל זה הוא בעל משמעות באיתות ימי, ומשתמשות בו ספינות המסמנות לנווט שלהן.

מועצת האווירייה שבה והציעה את ההצעה המקורית, ומשרד הימיה שב והטיל וטו על הצעה זו.

המחלוקת הובאה להכרעה בפני מלך הממלכה המאוחדת - ג'ורג' החמישי אשר הפנה את השאלה לממשלת בריטניה על מנת שזו תדון בסוגיה באופן רשמי. הממשלה בחרה שלא לדון בשאלה והוויכוח החל להפוך לעניין ציבורי. לבסוף זכתה הצעתו של סר ג'ון סאלמונד, מארשל האווירייה הבכיר, להסכמתה של מועצת האווירייה. הצעה זו כללה דגל בצבע תכלת שבקנטון הדגל מופיע היוניון ג'ק ובמרכז הדגל מופיע הרונדל של חיל האוויר. הצעה זו הובאה למלך אשר אישר אותה. לאחר אישור המלך הסכים גם משרד הימיה לאישור הדגל בשנת 1920, וב-24 במרץ 1921 חתם המלך על צו רשמי המאשר את השימוש בדגל.

## שימושים
בשנות ה-20 וה-30 של המאה ה-20 הונף נס חיל האוויר המלכותי על כלי שיט שהשיטו אנשי צוות של חיל האוויר. שימוש זה היה בהתאם לצו המלך משנת 1921 אבל משרד הימיה טען כי הצו סתר את חוק הסחר הימי המתיר רק למשרד הימיה לקבוע אילו דגלים יונפו על כלי שיט. בעקבות מחלוקת זו, בשנת 1947 עצרה אוניית משמר החופים והמכס המלכותי אונייה של חיל האוויר המלכותי והשתלטה עליה בטענה כי הנס המונף בו הוא בלתי חוקי. בעקבות אירוע זה הוסדר השימוש בנס לכלי שיט של חיל האוויר המלכותי.

הדגל מונף בשעות היום בכל בסיס מבסיסי חיל האוויר המלכותי.
מפקד חיל האוויר המלכותי, וכן נספחי חיל האוויר המלכותי בשגרירויות שונות ובקונסוליות יכולים להניף את הדגל על מכוניתם.

על פי הכללים של השימוש בדגל אין להשתמש בו בתהלוכות, להשתמש בו כקישוט או בלוויות. בלוויות של אנשי חיל האוויר המלכותי מונח על הארון היוניון ג'ק ולא דגל זה.

## דגלי חילות אוויר אחרים


File:Ensign of the Royal Australian Air Force.svg|אוסטרליה
File:Bangladeshi Air Force Ensign.svg|בנגלדש

File:Ensign of the Colombian Air Force.svg|קולומביה
File:Eafflag.svg|מצרים
File:Air Force Ensign of Ghana.svg|גאנה
File:Ensign of the Indian Air Force.svg|הודו
File:Ensign of the Royal Jordanian Air Force.svg|ירדן
File:Air Force Ensign of Kenya.svg|קניה
File:Air Force Ensign of Lithuania.svg|ליטא
File:Ensign_of_the_Royal_Malaysian_Air_Force.svg|מלזיה
File:Flag of the Myanmar Air Force.svg|מיאנמר
File:Ensign of the Royal New Zealand Air Force.svg|ניו זילנד
File:Air Force Ensign of Oman.svg|עומאן
File:Pakistani Air Force Ensign.svg|פקיסטן
File:Air Force Ensign of Qatar.svg|קטר
File:Air Force Ensign of South Africa.svg|דרום אפריקה
File:Ensign of the Sri Lanka Air Force.svg|סרי לנקה
File:Sudanese Air Force Ensign.svg|סודאן
File:Air Force Ensign of Syria (1980–2024).svg|סוריה
File:Air Force Ensign of Zambia.svg|זמביה
File:Air Force Ensign of Zimbabwe.svg|זימבבואה


## ראו גם
* גלריית דגלי הממלכה המאוחדת
* נס אדום
* נס כחול
* נס לבן
* ניסים בריטיים
* דגל הממלכה המאוחדת

## קישורים חיצוניים

* 
* נס חיל האוויר המלכותי באתר חיל האוויר המלכותי

קטגוריה:חיל האוויר המלכותי
קטגוריה:הממלכה המאוחדת: דגלים
הממלכה המאוחדת
חיל האוויר המלכותי
נס חיל האוויר המלכותי